સાલ હોસ્પિટલમાં વેન્ટિલેશનનો અભાવ હોઇ ગૂંગળામણ વધતાં એક તબક્કે મોટી જાનહાનિ સર્જાવાની ભીતિ ઊભી થઇ હતી. દરમ્યાન કોર્પોરેશન દ્વારા સાલ હોસ્પિટલની આગની દુર્ઘટનાને ગંભીરતાથી લઇ શહેરભરની તમામ હોસ્પિટલમાં વેન્ટિલેશનની તપાસ હાથ ધરવાની દિશામાં પગલાં લેવાની જાહેરાત કરાઇ હતી. જોકે આ જાહેરાત તો હજુ કાગળ પર રહેવા પામી છે પરંતુ સાલ હોસ્પિટલને પણ નોટિસના મામલે હજુ કોઇ નક્કર કાર્યવાહી થઇ નથી. સૂત્રો કહે છે કે અમદાવાદ મ્યુનિસિપલ કોર્પોરેશન દ્વારા સાલ હોસ્પિટલને નોટિસ આપવાનો હજુ ડ્રાફટ તૈયાર થઇ રહ્યો છે.